Немачки записник са преговора са четницима 11.8.1944.
Зборник докумената и података о народноослободилачком рату народа Југославије. Том XII, књ. 4, Документи немачког Рајха : 1944-1945

Састанак је одржан на жељу министра Нојбахера ради упознавања са новим основама на којима ДМ жели састанак са једном одговорном немачком личношћу.

Присутни: ритмајстер кнез Вреде, ритмајстер фон Херварт, зондерфирер Хорак, наредник Фидлер, 'Егон'.

Са ДМ-стране: мајор Рачић, капетан Нешко Недић, капетан Калабић.

Почетак: 14,20, завршетак 15,45.

Ритмајстер кнез Вреде: Капетан Нешко Недић је пренео жељу ДМ да дође до једног разговора. Једна висока немачка личност, а евентуално и специјални опуномоћеник фирера за Југоисток била би спремна да се одазове жељи ДМ за одржавање оваквог разговора. Кнез Вреде је овлашћен да разјасни следеће: прво, претпоставке под којима би ДМ желео да се одржи овај разговор, и друго, изјава да са немачке стране не долази у обзир прихватање евентуалног споразума у писменој форми. Са немачке стране водиће се рачуна да разговор остане у тајности. На питање ритмајстера кнеза Вредеа да ли мајор Рачић и капетан Нешко Недић говоре као опуномоћеници ДМ, мајор Рачић је изјавио да су они 10. 8. били код ДМ и да су добили изричита овлашћења за овај разговор.

Са своје стране, кнез Вреде је изјавио да се и он ту налази по налогу својих претпостављених, а наглашава да би данас то могао бити само један претходни разговор о могућностима одржавања разговора Нојбахер — ДМ. Посебно истиче да није овлашћен да са своје стране утврђуле било какве споразуме. Замолио је мајора Рачића да му саопшти на којим би новим основама могао да се постави разговор ДМ — Нојбахер.

Мајор Рачић се сложио са излагањем кнеза Вредеа. Нагласио је да се досадашња сарадња развијала само на појединим питањима. Међутим, с обзиром на ситуацију, морало би се доћи до потпуног решења. Политичка усмереност ДМ и његовог покрета потпуно се изменила. Они предлажу образовање једног националног фронта уз укqучивање СДС, СДК, ДМ-одреда и свих националних снага кње су против комунизма. ДМ-покрет је спреман да прихвати овакав фронт. Главни задатак ие општа мобилизација и стварање једне српске националне армије ради уништења комунизма у Србији. А кад се уништи комунизам у Србни, ДМ-покрет ие спреман да се, по наређењу немачког вођства, ангажује на Балкану и свуда другаде. Бугари уопште нису достојни окупатори. Немци су дали оружје Албанцима, Хрватима итд. зато што су ови умели да им се додворе. Данас их они обмањују. Немци нису добро упознали ове људе. Међутим. Срби, које нисте упознали, данас се боре за вас. Ми се заклињемо официрском чашћу да ћемо вам бити верни. ДМ-покрет је спреман да да све гарантије коие затраже Немци. Смртно непријатељство према комунизму је најбоља гаранција за нашу верност. Будућност нас не интересује, ма какав био исход рата, ми смо одлучили, ако буде потребно. да витешки погинемо.

ДМ је спреман за разговор са послаником Нојбахером. Он једино моли да се разговор не одржи у Београду или неком другом већем граду. Мајор Рачић моли да се разговор убрза, јер треба радити. Комунисти планирају један велики подухват. Кнез Вреде је одговорио да не може предложити ниједан термин, јер се посланик Нојбахер тренутно налази ван земље.

Капетан Нешко Недић је напоменуо да би закључивање једног усменог споразума морало да буде повезано са два услова:

као прво: да ДМ остане лично у илегали, и

као друго: да ДМ-покрет не буде оденут у немачку униформу.

Наиме, циљ ДМ-покрета је његово стапање са целокупним национално оријентисаним српским народом.

Кнез Вреде је изјавио да ће у случају одржавања разговора предложити својим претпостављеним краљеву вилу на Опленцу. Будући да је одбијен ранији предлог Рачића и Нешка Недића да то буде неко место у близини Чачка, они су прихватили предлог.

Без улажења у детаље. истакнуто је да би претпоставка споразума морала ђа буде признање немачке војне управе и обустављање напада против ње.

Рачић је начео питање разграничења српског простора, а поставио је и питање да ли ДМ-покрет треба да се бори и против комунизма у Црној Гори, источној Босни и Срему. Кнез Вреде је одговорио да не можц да изнесе став о том питању.

Кнез Вреде је затим сумирао предлоге и жеље представника ДМ на следећи начин:

1. ДМ жели да разговара са опуномоћеником фирера за југоисточни простор.

2. Он тежи окупљању свих националних српских снага.

3. Мобилизација и наоружавање свих за оружје способних Срба за борбу против комунизма. Наоружавање и вођство под немачким Вермахтом.

4. ДМ моли да сам остане у илегали.

5. Припадници ДМ-покрета не треба да буду у немачким униформама.

6. Место састанка не треба ни у ком случају да буде Београд или неки други већи град.

Наше жеље: 

1. ДМ се слаже да евентуални уговор буде усмен и ни у ком случају писмен.

2. Он обећава да ће бити обустављене све мере уперене против немачке војне управе.

Немачки документи из Другог светског рата